stanford-oval/wikipedia huggingface dataset:
המיניות של אדולף היטלר
מחקר מדעי > ידע כללי

עד כה לא נערך מחקר ותיעוד מלא על חיי המין של היטלר (אף על פי שההעדפות המיניות של רבים מחוג מכריו, כגון היינריך הימלר וארנסט רהם, מתועדות למדי) אך ישנן אינדיקציות לכך שהיטלר ניהל מערכות יחסים עם מספר נשים בחייו, כמו ההשערה כי היטלר היה במערכת יחסים עם אחייניתו-למחצה גלי ראובל, שאף עברה לגור עמו באוקטובר 1929, אך ב-18 בספטמבר 1931 התאבדה בירייה בראשה מאקדחו לאחר ויכוח סוער שהיה לה עמו. העיתונאי וההיסטוריון יואכים פסט טען כי ראובל הייתה אהבתו הגדולה והיחידה של היטלר. כמו כן ישנן עדויות לאנטיפתיה שרחש כלפי הומוסקסואליות; ובמקביל אין ראיות למפגשים הומוסקסואליים שקיים לכאורה. ככלל, חיי המין של היטלר היו נושא לספקולציות ושמועות רבות ובמהלך מלחמת העולם השנייה אף הופצו הכפשות כזב כנגד התנהגותו המינית של היטלר.
הרבה מן הידוע על חייו הפרטיים של אדולף היטלר מגיע ממקורביו, לדוגמה, ארנסט האנפשטנגל שהיה חבר במעגל הפנימי של היטלר כתב: ”"הרגשתי שהיטלר הוא מקרה של אדם שאינו לא דג, בשר או עוף, לא הומוסקסואל לחלוטין ולא הטרוסקסואל לחלוטין, גיבשתי את הדעה המוצקה שהוא אימפוטנט, הטיפוס המודחק, המאונן...” עם זאת, נראה שהאנפשטנגל נתן אמון מספיק בהטרוסקסואליות של היטלר מכיוון שניסה ליצור מערכת יחסים בינו לבין אהובתו לשעבר, בת השגריר האמריקני מרת'ה דוד. כמו כן בזמן מסוים חשב האנפשטנגל כי היטלר מחזר אחר אשתו, הלנה, אך היא אמרה לו: "האמן לי, הוא חסר מין לחלוטין, הוא לא גבר". האנפשטנגל גם טען כי הבמאית לני ריפנשטאהל שהייתה ידידה של היטלר כ-12 שנים ניסתה להתחיל עמו מערכת יחסים בתחילת היכרותם, אך היטלר דחה אותה. הקשר ביניהם דעך לאחר מות אחיה בחזית הרוסית, והוא נפסק כשהם התראו בפעם האחרונה בחתונתה שהתקיימה ב-21 במרץ 1944. לימים הכחישה ריפנשטאהל כי הקשר ביניהם נשא אופי רומנטי או מיני.
וכך כתב גם אלברט שפר על היטלר ואווה בראון כי "בסופו של דבר, בשעת לילה מאוחרת, היו פורשים לחדר-השינה שבקומה השנייה"
אדולף היטלר יצר סביבו דימוי של איש ללא חיי בית ומשפחה, המקדיש את כולו למען שליחותו הפוליטית וגרמניה הנאצית. גם מערכת היחסים בינו לבין אווה בראון שנמשכה קרוב ל-14 שנים הוסתרה מהציבור ולא הייתה ידועה מחוץ למעגל הפנימי של חבריו. הסיבה לכך כמו שכתב זאת אלברט שפר בספרו: "הרבה נשים מעריצות אותי מפני שאינני נשוי. לתופעה זו הייתה חשיבות מיוחדת בתקופת המאבק. זה כמו אצל שחקן קולנוע: ברגע שהוא מתחתן, הוא מאבד חלק ניכר מקסמו בעיני הנשים, הרואות בו את אלילן".
מחקר מדעי > חקירת ה- OSS בשנת 1943

בזמן המלחמה התקבלו בבעלות-הברית שני דיווחים בניסיון לנתח את היטלר מבחינה פסיכולוגית, בשנת 1943 ביקש הגנרל ויליאם דונובן ראש המשרד לשירותים אסטרטגיים של ארצות-הברית (OSS) מוולטר ס. לנגר לערוך ניתוח פסיכואנליטי לאדולף היטלר בכדי לראותו כ'אדם' ולהבין את המניעים שבבסיס מעשיו. שאלה עיקרית שעליה רצה הגנרל תשובה הייתה: נניח והיטלר סוטה-מין מהי הסטייה? בדו"ח שהתקבל טען לנגר כי היטלר הוא מזוכיסט, סובל מאימפוטנציה, וקופרופיל, עם זאת הוא מדחיק נטיות הומוסקסואליות בדו"ח נפרד שכתב הפסיכולוג הנרי מארי באותה השנה טען מארי כי אבחן אצל היטלר התנהגות סכיזופרנית, ובנוגע למיניותו התקבלו תוצאות דומות, ממצאים דומים מסר בחקירתו לאחר המלחמה אוטו שטראסר שהיה ממתנגדי היטלר במפלגה הנאצית, שטען כי היטלר הכריח את אחייניתו-למחצה גלי ראובל להשתתף עמו במפגש הכולל קופרופיליה. מנגד ההיסטוריון הבריטי איאן קרשו טען כי הצהרת שטראסר היא רק "תעמולה אנטי-היטלר".
מחקר מדעי > מחקרים לאחר 1945

במחקר שנערך לאחר מותו של היטלר הועלו טענות מגוונות לגבי נטייתו המינית של היטלר, כמו הומוסקסואליות, ביסקסואליות, ואף א-סקסואליות. אך לטענות אלו חסרות ראיות נחרצות, ורוב ההיסטוריונים נוטים להאמין כי היטלר היה הטרוסקסואל בנטייתו; כמו כן בשנת 2015 התפרסם כי בבדיקה גופנית שנערכה להיטלר בכלא לנדסברג יומיים לאחר הפוטש במרתף הבירה בשנת 1923, נרשם כי היטלר סובל ממונרוכיזם; וכן הטענה כי להיטלר יש בן מחוץ לנישואים בשם ז'אן מארי לורט, אך היסטוריונים כמו איאן קרשו טענו שבלתי סביר שהלה הוא בנו של היטלר. כמו כן מתאר קרשו את היטלר כמי שדחה מגע אישי ופעילות מינית, כולל הומוסקסואליות וזנות במיוחד בעת שהיה צעיר בווינה, מפני שפחד להידבק בעגבת, וכן שכשהיה חייל במלחמת העולם הראשונה נמנע היטלר מלהשתתף בדיונים מיניים עם חבריו, וכשאחד מהם התגרה בו על 'פרישותו' אמר לו היטלר כי "אמות מבושה בעת חיפוש אחר מין עם בחורה צרפתייה" ושאל אותו "לא נשאר לך כבוד גרמני?" וכן כשנשאל פעם על ידי חבר האם התאהב פעם באישה, אמר לו " מעולם לא היה לי זמן לכך, ולעולם לא אגיע לזה". קרשו אף משער כי היטלר העדיף נשים צעירות מכיוון שקל יותר לשלוט ולעצב אותן, לדוגמה אווה בראון הייתה צעירה ממנו ב-23 שנים, גלי ראובל ב-19 שנים, ומריה רייטר ב-21 שנים.
יחסיו עם נשים

| שם | חיים | גיל בשעת המוות | סיבת המוות | קשר ראשון עם היטלר | יחסים |
| --- | --- | --- | --- | --- | --- |
| שארלוט לובז'ואה Charlotte Lobjoie | 1898-1951 | 54 |  | נפגשו ב-1917 (לא הוכח) | טוענים כי מיחסים אלו נטען לכאורה כי נולד להיטלר הבן ז'אן מארי לורט אך הדבר אינו הוכח מעולם. |
| ארנה האנפשטנגל Erna Hanfstaengl | 1885–1981 | 96 | מוות טבעי | נפגשו בשנות ה-20 | מערכת יחסים לכאורה. |
| גלי ראובל Geli Raubal | 4 בינואר 1908- 18 בספטמבר 1931 | 23 | התאבדות | 1925, חיה עם היטלר | אחיינית למחצה, מערכת יחסים לכאורה. |
| מריה רייטר Maria Reiter | 23 בדצמבר 1911- 1992 | 81 | מוות טבעי, ניסיון התאבדות ב-1927 | 1927 | מערכת יחסים לכאורה. |
| אווה בראון Eva Braun | 6 בפברואר 1912- 30 באפריל 1945 | 33 | התאבדות עם היטלר ב-30 באפריל 1945 | 1929 | נישאו ב-29 באפריל 1945, פחות מ-40 שעות לפני התאבדותם. |
| רינתה מולר Renate Müller | 26 באפריל 1906- 7 באוקטובר 1937 | 31 | נפילה מהחלון, חשד לרצח. | נפגשו בשנות ה-30 | לכאורה התקיים מגע מיני חד-פעמי |
| יוניטי מיטפורד Unity Mitford | 8 באוגוסט 1914- 28 במאי 1948 | 33 | סיבוכים של ניסיון ההתאבדות כ-8 שנים קודם לכן. | נפגשו ב-1934 | היכרות, קשר אפשרי. |
הערות שוליים

↑  Kate Connolly, Nazi loyalist and Adolf Hitler's devoted aide: the true story of Eva Braun". The Observer. Guardian News and Media. Retrieved 18 December 2012., The Guardian News, ‏14.2.2010
↑  Andrew Nagorski, Hitlerland, 2008, עמ' 81
↑  איאן קרשו, Hitler: A Biography, New York, 2008, עמ' 22-23, 219, ISBN 978-0-393-06757-6
↑  Anton Joachimsthaler, The Last Days of Hitler, 1999, עמ' 264, ISBN 978-1-86019-902-8.
↑  Ian Kershaw, Hitler: A Biography, 2008, עמ' 23-24, 219, ISBN 978-0-393-06757-6
↑  ארנסט האנפשטנגל, היטלר, השנים האבודות., גרמניה, 1957, עמ' 123
↑  איאן קרשו, תרגום: הוצאת עם עובד, Hitler: A Biography, כרך ראשון, 2008, עמ' 171
↑  ראיון עם סנדרה מיישברגר. לני ריפנשטאהל, ההתעלמות שלי (2002), באתר WayBack Machine, ‏19.02,2021
↑  Tom Mathews, Leni: The life and work of Leni Riefenstahl, by Steven Bach (לא זמין ברשת), באתר WayBack Machine, ‏29.04.2007 (מחדש:23.07.2012)
↑  אלברט שפר, תרגום: עדנה קורנפלד, בתוככי הרייך השלישי, זכרונות., גרמניה, 1969, עמ' 55
1 2  יש לציין כי אמינותו של הספר שנויה במחלוקת.
↑  שם, עמ' 105.
↑  ולטר לנגר, 1943, הפסיכואנליזה של אדולף היטלר, החיים והאגדות., באתר WayBack Machine, The Nizkor Project., ‏28.08.2005
↑  הנרי מארי, 1943., מידע על הדו"ח הפסיכואניליטי בארכיון-אינטרנטי של אוניברסיטת קורנל., באתר WayBack Machine, ‏16.06.2012
1 2  Oliver Cyriax, Crime: an encyclopedia. Andre Deutsch, Andre Deutch, 1993, עמ' 135
↑  Ian Kershaw, Hitler: A Biography, New York, 2008, עמ' 219, ISBN 978-0-393-06757-6
↑  Sven Felix Kellerhoff, Die Welt, Der wahre Grund für Hitlers gestörtes Sexleben, WayBack Machine, ‏18.12.2015
1 2  Peter Allen, The Telegraph, Hitler had son with French teen, WayBack Machine, ‏21.02.2012
1 2  Ian Kershaw, Hitler 1889–1936: Hubris, London, 2001, עמ' 93, ISBN 978-0-14-192579-0
↑  Ian Kershaw, Hitler: A Biography, New York, 2008, עמ' 23-24, ISBN 978-0-393-06757-6
↑  Ian Kershaw, Hitler 1889–1936: Hubris, London, 2001, עמ' 92, ISBN 978-0-14-192579-0
↑  Ian Kershaw, Hitler 1889–1936: Hubris, London, 2001, עמ' 93, ISBN 978-0-14-192579-0
↑  Ian Kershaw, Hitler 1889–1936: Hubris, London, 2001, עמ' 284, ISBN 978-0-14-192579-0
לודוויג בולצמן

| --- | --- |

 לידה:  20 בפברואר 1844 וינה, האימפריה האוסטרית 
 התאבד:  5 בספטמבר 1906 (בגיל 62) Duino-Aurisina, ארץ החוף האוסטרית, האימפריה האוסטרו-הונגרית 
 שם לידה:  Ludwig Eduard Boltzmann 
 ענף מדעי:  פיזיקה
 מקום מגורים:  אוסטריה
 מקום קבורה:  בית הקברות המרכזי בווינה 
 מקום לימודים:  אוניברסיטת וינה 
 מנחה לדוקטורט:  יוזף סטפן 
 מוסדות:  אוניברסיטת מינכן (1890–1894)  אוניברסיטת גראץ  אוניברסיטת לייפציג  אוניברסיטת וינה 
 תלמידי דוקטורט:  פאול ארנפסט, ליזה מייטנר, פיליפ פרנק, הרמן פון לווינסקי, בפסקה זו רשומה אחת נוספת שטרם תורגמה 
 פרסים והוקרה:  חבר זר של החברה המלכותית (1 ביוני 1899)  אות המסדר מקסימיליאן של בוואריה למדעים ואמנויות (1899) 
 בן או בת זוג:  הנרייטה בולצמן 
 צאצאים:  הנרייטה בולצמן, אידה בולצמן 
 תרומות עיקריות
 אבי המכניקה הסטטיסטית - קבוע בולצמן, התפלגות בולצמן, משוואת בולצמן,חוק סטפן-בולצמן.
 חתימה:   
 
לודוויג בולצמן (בגרמנית: Ludwig Boltzmann;‏ 20 בפברואר 1844 – 5 בספטמבר 1906) היה פיזיקאי אוסטרי. הוא מוכר בעיקר כאבי המכניקה הסטטיסטית.
חייו

בולצמן נולד ב-20 בפברואר 1844, בווינה, בירת אוסטריה. אביו היה פקיד ממשלתי. את לימודיו היסודיים קיבל בבית ממורה פרטי, ולאחר מכן למד בתיכון בלינץ, אוסטריה. בשנת 1863 החל ללמוד פיזיקה באוניברסיטת וינה, וקיבל תואר דוקטור בשנת 1866.
ב-1869 מונה לפרופסור מן המניין לפיזיקה מתמטית באוניברסיטת גראץ. ב-1873 הפך לפרופסור למתמטיקה באוניברסיטת וינה.
בשנת 1906 התאבד בולצמן בתלייה, בעודו נמצא בנופש בעיירה דורינו, אשר ליד טריאסטה באיטליה. הסיבות להתאבדותו אינן ברורות. ההשערות מדברות על כך שהיה מתוסכל מסירוב הקהילה המדעית לקבל את תגליותיו (המהוות כיום הבסיס לתורות פיזיקליות רבות), ובפרט הוויכוח בינו לבין אנרי פואנקרה.
נושא המחלוקת בין בולצמן לפואנקרה היה השאלה: האם הזמן הוא הפיך. כלומר, האם ייתכן כי אירועים יתחוללו בסדר הפוך בזמן (במילים אחרות, האם למערכת פיזיקלית סגורה קיימת סימטריה בזמן). פואנקרה הוכיח מתמטית כי אכן קיימת סימטריה כזאת, וכל מצב של היקום יחזור על עצמו, לאחר זמן ארוך די הצורך (גדול בהרבה מגיל היקום). הוכחתו של פואנקרה אמנם נכונה מתמטית, אך מסיבות פיזיקליות שונות נראה כי הזמן הדרוש יהיה אינסופי. בולצמן הוכיח מתמטית תוך שימוש בשיטות פיזיקליות כי מצב פיזיקלי של מערכת סגורה יכול לחזור על עצמו רק אם האנטרופיה איננה גדלה. האנטרופיה לפי הוכחתו חייבת לגדול או להישאר קבועה בזמן, אך איננה יכולה לקטון באופן טבעי. האנטרופיה תגדל עבור כל תהליך בלתי-הפיך (ורובם המוחלט של התהליכים הטבעיים כוללים את הגדלת האנטרופיה). מהוכחתו של בולצמן נובע כי קיים כיוון מועדף לציר הזמן, וכי אין למערכות פיזיקלית סגורות סימטריה. את הסתירה בין שתי הטענות ניתן ליישב תוך שימוש במכניקת הקוונטים ותורת השדות הקוונטית.
בהוכחתו השתמש בולצמן במשוואה הקרויה כיום על שמו, משוואת בולצמן.
בולצמן הגדיר את פונקציית האנטרופיה לפי הנוסחה:
S=k_{B}\cdot \ln \Omega
כאשר
 \Omega  מסמנת את מספר המצבים האפשריים של התפלגות החלקיקים במערכת, עם אנרגיה כללית, ששווה לאנרגיה של המערכת.
 k_{B} הוא גודל קבוע המכונה: קבוע בולצמן. בולצמן הוכיח כי הגדרה זו של האנטרופיה מתיישבת עם ההגדרה התרמודינמית של האנטרופיה. בצורה זו נתן בולצמן פירוש מיקרוסקופי למושג האנטרופיה, והוא מהווה מדד למספר המצבים האפשריים של המערכת.
בולצמן העלה את הרעיון כי מצבי האנרגיה של מערכת פיזיקלית הם בדידים במאמר משנת 1877.
בולצמן היה הוגה הרעיון של מוח בולצמן.
מצבתו של בולצמן בבית הקברות המרכזי בווינה ועליה נוסחת האנטרופיה שהמציא
מימוש נישואים

איור מתוך "טאקואינום סניטאטיס", מדריך בריאות בימי הביניים
מימוש נישואים (באנגלית: Consummation) הוא מושג בעל משמעות תרבותית וחוקית המתייחס אל הפעם הראשונה בה בני זוג מקיימים יחסי מין, בין אם לאחר נישואיהם או לאחר מערכת יחסים ממושכת. בדרך כלל מתייחס ה"מימוש" למין וגינלי. קיימות גישות דתיות לפיהן אסור על בני הזוג להשתמש באמצעי מניעה במהלך קיום היחסים.
המשמעות של מושג זה נגזרת מגישות שונות לחיי הנישואים. לדוגמה, לפי הגישה על פיה מטרת הנישואים היא יצירת צאצאים חוקיים משותפים של בני הזוג, היעדר מימוש הנישואים עלול לערער על קיומם. במערכות משפטיות מסוימות ניתן לבטל את הנישואים אם הוכח כי בני הזוג לא קיימו יחסי מין מעולם.
חקיקה > נישואים אזרחיים

במקרה של נישואים אזרחיים משתנה החוק לפי אזור השיפוט. לדוגמה, באנגליה ובוויילס אי-רצון או אי-יכולת לממש את הנישואים יכול להיות בסיס לביטול הנישואים. לעומת זאת, במקומות אחרים, כמו באוסטרליה, אין למושג הזה משמעות חוקית.
חקיקה > ידועים בציבור

במקרה של ידועים בציבור, קיום יחסי מין ומגורים משותפים, לצד הצגת הזוגיות בציבור חשובים על מנת לבסס את ההגדרה החוקית של זוג כ"ידוע בציבור".
חקיקה > נישואים דתיים

קיימות מדינות בהן הדרך היחידה להינשא באופן חוקי היא על ידי נישואים דתיים, כך שלמשמעות ביטול הנישואים מבחינה דתית יש גם השלכה פרקטית מהפן החוקי. בין מדינות אלו ניתן למנות את ישראל, מצרים, סוריה, ירדן, איחוד האמירויות הערביות, ערב הסעודית, תימן, לוב, מאוריטניה ואינדונזיה.
חקיקה > נישואים דתיים > בנצרות

מימוש נישואים הוא מושג חשוב בנישואים קתוליים. בכנסייה הרומית-קתולית, אם נערך טקס הנישואים (ratification) אולם הזוג לא קיים יחסי מין, נקראים הנישואים "Ratum sed non consummatum". נישואים אלו יכולים להיות מבוטלים על ידי האפיפיור, ללא קשר לסיבה לפיה בני הזוג לא מימש את נישואיהם. בנוסף, חוסר יכולת או סירוב לקיים יחסים הוא סיבה לביטול נישואים. על פי המשפט הקאנוני של הכנסייה הקתולית מוגדרים הנישואים כמומשו כש"בני הזוג ביצעו ביניהם בדרך בני אדם מעשה אישות אשר יכול להוביל להולדת צאצא, אשר לשם מטרה זו מיועדים הנישואים בדרך הטבע, ואשר עבורה הפכו בני הזוג לבשר אחד". לפיכך, יש תאולוגים הסוברים כי קיום יחסי מין עם אמצעי מניעה אינם נחשבים למימוש הנישואים.
חקיקה > נישואים דתיים > ביהדות

מימוש הנישואים נקרא בלשון המשנה בעילת מצווה. כך גם נקרא במקומות אחרים בספרות חז"ל. התוספות מבארים זאת על פי דברי התלמוד: ”אשה ... אינה כורתת ברית (-של אהבה וידידות) אלא למי שעשאה כלי”, כשהמטרה בזאת היא ש”על ידי כך מידבק בה ובאין לידי פריה ורביה”. יש אף דעה בראשונים שפעולה זו היא העיקר והסיום של שלב החופה, השלב המרכזי של הנישואים. בארצות אשכנז התפתח מנהג לדחות את בעילת המצווה מספר ימים לאחר ליל הכלולות, כדי שהחתן והכלה יסתגלו זה לזה לפני בעילת המצווה, וכדי שיוכלו לשמוח יחד לפני שייאסרו כתוצאה מבעילת המצווה. יש מהאחרונים שהביעו מורת רוח ממנהג זה, מפני שיש מצווה להזדרז לקיים את בעילת המצווה, ומחשש לתקלות הלכתיות שונות כגון הוצאת זרע לבטלה או איסור ייחוד אם הכלה תהיה נידה לפני הבעילה. לעומתם, יש שצידדו בדחייה, כדי למנוע מצב בו הבעילה הראשונה נצרבת כחוויה לא נעימה אצל בני הזוג.
בהתעוררות תשובה הסביר שנקראת "בעילת מצווה" כי על ידה "מתקרבת אליו ובאין לידי אחווה ואהבה ורעות ושלום…".
מעבר לכך שיחסי המין מהווים מימוש של הנישואין, מדין תורה ניתן גם לעשות קידושין בביאה, אולם חכמים אסרו זאת מחשש שהדבר יביא לפריצות.
תרבותית

בתרבויות רבות כמו המזרח התיכון ודרום אסיה, מימוש הנישואים חשוב כדי להוכיח שהאישה היא אכן בתולה, באמצעות נוכחות של דם בתולים.
ביקורת

במדינות, דתות ותרבויות מסוימות, אי-מימוש הנישואים הוא בסיס לביטול הנישואים (תהליך הנקרא "Anullmant" השונה מגירושין משום שהוא ביטול הנישואים למפרע). על עובדה זו הועברה ביקורת עם השנים בטענה כי מדובר בהכנסת דוקטרינה דתית אל החוק החילוני. בנוסף, נטען שיש בהגדרת "מימוש הנישואים" קונוטציה של בעלות הגבר על האישה. נטען גם שהרקע לתנאי זה אינו ברור: לא מדובר בהכרח ברבייה – אין חובה שיחסים ספציפיים אלו יסתיימו בהיריון, וכן אין צורך שהאפשרות תהיה קיימת, משום שמימוש היחסים חוקי גם אם אחד מבני הזוג עקר), בנוסף, לא מדובר בחינוך לסיפוק מיני בחיי הנישואים, משום שמעשה אחד ויחיד של קיום יחסי מין מספיק, גם אם לאחריו אחד מבני הזוג אומר שהוא לעולם לא יקיים עוד יחסי מין.[דרוש מקור]
נשואים לא ממומשים

מושג זה (באנגלית: Unconsummated marriage) נמצא גם בתחום הסקסולוגיה והרפואה ומתייחס לבני זוג שמעולם לא קיימו יחסי מין. הסיבות לכך שונות. לעיתים מדובר בזוג שמעולם לא קיבל הדרכה מינית ראויה לשמה. במקרים אחרים מדובר בבעיות רפואיות כמו הפרעה בזקפה של הגבר או בעיות הקשורות לקרום בתולים (לדוגמה, קרום בתולים נוקשה שיש לפותחו בפעולה כירורגית) שמקשה על חדירה הפין אל הנרתיק. ייתכנו גם בעיות רגשיות כמו רתיעה מקיום יחסי מין בעקבות חינוך אדוק, או טראומה מהעבר. יש זוגות שלא מממשים את יחסיהם בכוונה תחילה מתוך הסכמה, לדוגמה ביחסים א-מיניים.
הערות שוליים

↑  Hardon, S.J., John (1985). "Consummated Marriage". Pocket Catholic Dictionary. Image Books. p. 91. ISBN 0-385-23238-1.
↑  משנה, מסכת נידה, פרק י', משנה א'
↑  מסכתות קטנות, מסכת שמחות, פרק ז', הלכה ט"ו; תלמוד בבלי, מסכת כתובות, דף ד', עמוד א'; ועוד.
↑  תלמוד בבלי, מסכת סנהדרין, דף כ"ב, עמוד ב'
↑  תוספות, מסכת כתובות, דף ד', עמוד א'
↑  שיטה מקובצת, מסכת כתובות, דף ג', עמוד ב', סוף ד"ה לכך נראה, בדעת רש"י.
↑  ש"ך, יורה דעה, סימן קצ"ב, סעיף קטן י"א
↑  מעין מנהגם של חלק מאנשי יהודה בתקופת המשנה. ראו תלמוד בבלי, מסכת כתובות, דף י"ב, עמוד א'
↑  חלקת יואב חלק אבן העזר, סימן פ"ו
↑  הרב יצחק רונס, מנהג דחיית בעילת המצווה באשכנז, אסיא צט-ק, 2015, באתר מכון שלזינגר
↑  ש"ך, יורה דעה, סימן קצ"ב, סעיף קטן י"א, חלקת יואב חלק אבן העזר, סימן פ"ו, ועוד.
↑  יד – דחיית בעילת מצווה – פניני הלכה
↑  הרב שמעון סופר, חלק א סימן מא
↑  משנה, מסכת קידושין, פרק א', משנה א'
↑  תלמוד בבלי, מסכת יבמות, דף נ"ב, עמוד א'; מסכת קידושין, דף י"ב, עמוד ב'.
טיפול מיני

טיפול מיני הוא אסטרטגיה טיפולית לשיפור התפקוד המיני וטיפול בהפרעות בתפקוד המיני. זה כולל הפרעות בתפקוד כגון שפיכה מוקדמת ושפיכה מאוחרת, הפרעה בזקפה, חוסר עניין או חוסר עוררות מינית ומין כואב (וגיניזמוס ודיספראוניה); כמו גם בעיות שמקורן באינטרסים מיניים לא טיפוסיים (פאראפיליה), דיספוריה מגדרית, ליבידו מופרז או היפר-סקסואליות, חוסר ביטחון מיני והחלמה מהתעללות מינית (כגון אונס או תקיפה מינית); וכולל גם בעיות מיניות הקשורות להזדקנות, מחלה או מוגבלות.
פרקטיקה

טיפול מיני מודרני משלב לעיתים קרובות טכניקות פסיכותרפיות וטכניקות רפואיות, כגון ויאגרה (סילדנפיל) וסיאליס (טדלפיל) להגברת הזקפה ופקסיל (פרוקסטין) לטיפול בשפיכה מוקדמת. מטפלים מיניים מסייעים לאלו שחווים בעיות להתגבר עליהן, ובכך אולי להחזירם לחיי מין פעילים. הגישה הטרנספורמטיבית לטיפול מיני שואפת להבין את ההיבטים הפסיכולוגיים, הביולוגיים, הפרמקולוגיים, ההתייחסותיים וההקשריים של בעיות מיניות.
טיפול מיני מצריך הערכה קפדנית הכוללת בדיקה רפואית ופסיכולוגית. הסיבה היא שלהפרעה בתפקוד המיני עשוי להיות בסיס סומטי או בסיס פסיכוגני. דוגמה ברורה היא הפרעת זקפה (לפעמים עדיין נקראת "אימפוטנציה"), שהסיבות לה עשויות לכלול בעיות במחזור הדם וחרדת ביצוע. טיפול מיני הוא לרוב קצר מועד, ומשך הזמן תלוי בסיבות לטיפול.
טיפול מיני יכול להינתן על ידי פסיכולוגים או רופאים מורשים, שעברו הכשרה והפכו מוסמכים. הכשרות והסמכות אלו מתחילות בדרך כלל בתואר שני, והתמחות ורישיון. זה יכול לקחת עד שנתיים, ויותר אם רוצים תואר דוקטור.
למטפלים מיניים מוסמכים אין מגע מיני עם לקוחותיהם. מטפל מיני נבדל מסרוגייט. בעוד שמטפלים מיניים דנים ומדריכים את הלקוחות בתרגילים מבוססי מין שיש לבצע בבית בין הפגישות, סרוגייט משתתפים בתרגילים עם לקוחותיהם כחלק מהסיוע להם לתרגל ולפתח מיומנויות משופרות. מטפלים וסרוגייט משתפים פעולה לפעמים.
מפגשי טיפול מיני מתמקדים בסימפטומים של הפרט ולא בקונפליקטים פסיכודינמיים. הפרעות בתפקוד המיני שטיפול מיני עשוי לטפל בהן כוללים שפיכה מוקדמת, הפרעת זקפה, חשק מיני נמוך, פטישים מיניים לא רצויים, התמכרות למין, מין כואב וחוסר ביטחון מיני, סיוע לאנשים שמתאוששים מתקיפה מינית, בעיות הנגרמות בדרך כלל על ידי מתח, עייפות וגורמים סביבתיים ומערכות יחסים אחרים. טיפול מיני יכול להיות על בסיס אישי או עם בן הזוג.
אי הבנה של מטפל לגבי קונפליקטים אלו עלולה להוביל להתנגדות או לשמש מחסום לשיפור הפרעות בתפקוד המיני. העניין בטיפול מיני בקרב זוגות גדל יחד עם מספר המחנכים, היועצים והמטפלים למיניות. בעיות מיניות אינן נחשבות עוד כתסמינים של פגמים פתולוגיים או פסיכולוגיים נסתרים בבגרות או בהתפתחות. טיפול מיני השפיע גם על הופעתה של הרפואה המינית וחקר גישות אינטגרטיביות לטיפול מיני, בנוסף להפחתה או ביטול של בעיות מיניות והגברת הסיפוק המיני עבור אנשים בכל שלבי החיים. מטפלי בריאות, מחנכים ויועצים עורכים מחקר ומנהלים סקרים כדי להבין באופן מלא את התפקוד המיני הנורמטיבי - מה שרוב האנשים עושים וחווים כשהם מתבגרים וחיים חיים ארוכים יותר.
מיניות בגיל השלישי מתאפיינת גם בבעיות הנובעות משינויים גופניים וחברתיים בגיל זה, כגון פרישה לפנסיה, אובדן בן/בת זוג והרחבה של הפנאי. טיפול מיני לבני הגיל השלישי (בני 65 ומעלה) דומה לטיפול מיני עם אוכלוסיות אחרות, אך עוסק גם בגורמים המשפיעים על המיניות אצל מבוגרים, כולל תשוקה מינית, פעילות מינית, ערך המיניות ובריאות. הטיפול כולל שימוש בחומרי סיכה על בסיס מים (לטיפול ביובש בנרתיק), טיפול הורמונלי ותרופות. מטפלים מיניים העובדים עם מבוגרים צריכים לדעת על מיניות והזדקנות. עליהם גם להיות מודעים לאופן שבו סטריאוטיפים משפיעים על הלקוחות שלהם.
היסטוריה

טיפול מיני התקיים בתרבויות שונות לאורך הזמן, כולל הודו, סין, יוון ורומא. היא לבשה צורה של מדריכים, לחשים, אן-אפרודיזיאקים או אפרודיזיאקים ויוגה טנטרית, בין היתר. חלק ניכר מהטיפול המיני והפרעות בתפקוד המיני בתרבויות המערב הוגבל לדיון מדעי, במיוחד לאורך המאה ה-19 ועד תחילת המאה ה-20.
סקסולוגים כגון הבלוק אליס ואלפרד קינסי החלו לערוך מחקר בתחום המיניות האנושית במהלך המחצית הראשונה של המאה ה-20. עבודה זו הייתה פורצת דרך ושנויה במחלוקת בזירה המדעית. בשנות ה-50 עסק טיפול מיני ב"שליטה בביטוי מיני" ובהדחקת מה שנחשב אז להתנהגויות סוטה, כגון הומוסקסואליות או קיום יחסי מין לעיתים קרובות מדי. למאסטרס וג'ונסון מיוחסת מהפכה בטיפול המיני, שכללה טיפול זוגי והתערבויות התנהגותיות. ד"ר הלן זינגר קפלן שינתה כמה מהרעיונות של מאסטרס וג'ונסון, כולל הכנסת תרופות. שניהם שילבו טיפול קוגניטיבי-התנהגותי בתרגול שלהם וקפלן השתמשה גם בטיפול פסיכודינמי. השילוב של הליכים היפנוטיים עם פסיכודרמה הומניסטית הוא אופציה. עבודתו של ג'ק אנון ב-1976 ראתה גם את יצירתו של מודל PLISSIT (אנ') שביקש ליצור מערכת מובנית של רמות שהמטפל יוכל לעקוב אחריה.
באמצע שנות ה-80 של המאה ה-20 נעשתה המדיקליזציה של טיפול מיני, עם התמקדות עיקרית בבעיות בתפקוד המיני של גברים. שנות ה-90 הביאו זריקות לפין ותרופות כמו ויאגרה וכן שיווק של תרופות נוגדות דיכאון בגלל תופעת הלוואי של השפיכה המאוחרת שלהן. טיפול הורמונלי הוצג כדי לסייע להפרעות בתפקוד המיני של גברים ונשים כאחד.
לקריאה נוספת

מיכל ניר, מיניות בלב פתוח - אינטימיות, סודות ואמון, הוצאת מודן, 2023.
הערות שוליים

↑  Kaplan, Helen Singer (1980). "The New Sex Therapy". The Interface Between the Psychodynamic and Behavioral Therapies. pp. 363–377. doi:10.1007/978-1-4613-3000-4_25. ISBN 978-1-4613-3002-8. (זמין דרך ויקי-ספרייה)
↑  Hillman, Jennifer. "Sexual Issues and Aging Within the Context of Work With Older Adult Patients" (PDF). Professional Psychology: Research and Practice. אורכב מ-המקור (PDF) ב-2 במאי 2013. נבדק ב-15 במרץ 2014. {{cite web}}:  (עזרה)
1 2 3 4 5  Goodwach, Raie (בספטמבר 2005). "Sex Therapy: Historical Evolution, Current Practice. Part 1". Australian and New Zealand Journal of Family Therapy. {{cite web}}:  (עזרה) (זמין דרך ויקי-ספרייה)
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
| --- | --- |
בקרת זהויות :  NLI: 987007533894605171  GND: 4132398-1  LCCN: sh85120674  NKC: ph189261